Муса (Салауат)

Муса (урыҫ. Мусино, урындағы диалк. Муҫа) — Башҡортостандың Салауат ҡалаһы биҫтәһе.

2010 йыл башына биҫтәлә газ үткәрелгән 456 шәхси йорт иҫәпләнә, уларҙа 1430 кеше йәшәй.

Һуңғы йылдарҙа йорттарҙың ҡайһы бер өлөштәрен үҙгәртеп ҡороуға бәйле биҫтә йылдам үҫешә, матурлана. Муса ауылында балалар баҡсаһы һәм Комсомол урамында 9-сы ябыҡ мәктәпMiting 31 08 11 — YouTube, (2011 йылда 79 уҡыусы), «Башкирэнерго» асыҡ акционер йәмғиәтенең дауалау-һауыҡтырыу комплексы «Салауат» санаторий-профилакторийы, магазиндар бар.

 Тарихы 
Ҡасаба XIX быуатта Ағиҙелдең һул яҡ ярында барлыҡҡа килә.
Ҡасаба Ағиҙел-Нөгөш буйҙарын төйәк иткән Тамьян ырыуының аҫаба башҡорттары ауылы урынында барлыҡҡа килә. V ревизия мәғлүмәттәре буйынса ауылда 42 ихата һәм 331 кеше йәшәгән .

Башҡортостанда 2001 йылдың июлендә Башҡортостан Республикаһының 2001 йылдың 25 июлендәге 235-з һанлы «Башҡортостан Республикаһында муниципаль берәмектәрҙең сиктәрен билдәләү тураһындағы» Законы ҡабул ителә. Закон төбәктәге муниципаль берәмектәр биләмәләренең рәсми атамаһын, сиктәрен һәм составын билдәләй.

3-сө статьяның Салауат ҡалаһына ҡараған өлөшөндә биш муниципаль берәмек күрһәтелә:

1. Төньяҡ

2. Көньяҡ

3. Дала

4. Юлдаш

5. Муса

Башҡортостан Республикаһының 2004 йылдың 17 декабрендәге 126-з һанлы «Башҡортостан Республикаһында муниципаль берәмектәрҙең сиктәре, статусы һәм административ үҙәктәре тураһындағы» Законы ҡабул ителгәс, юғарыла атап үтелгән Закон үҙ көсөнә юғалтты.

Хәҙерге ваҡытта ҡасаба биләмәһендәге участкалар әкренләп һатыла һәм улар урынына заманса коттедждар төҙөләЯндекс. Фотки, ҡасабалағы ер юғары баһалана.

Ихата ҡасабаһы ҡушыла Ҡатлам-Еннатский ирҙәр монастыры (Николай игумен (Чернышов)). 2009 йылда ихата ҡушылдығы Табын икона Божий Әсә.

 Урамдар 
Ҡасабалағы 22 урамдарҙың күбеһенә исем 1936 йылда, бер өлөшөнә 1948 йылда бирелә. Ҡасабаның планы, башлыса, тура мөйөшлө.

Төньяҡ-көнбайыштан көньяҡ-көнсығышҡа табан үткән урамдар:

 Дуҫлыҡ урамы
 Тимер юл урамы
 Еңеү урамы
 Геология урамы
 Маяковский урамы
 Жуков урамы
 Кожедуб урамы

 Транспорт 
слева|мини|220x220пкс|Муса ҡасабаһындағы 9-сы мәктәп. Муса ҡасабаһы,2011
Автобустар — 1-се маршрут, маршрут таксиҙары.

 Күперҙәр 
Ҡасаба эргәһенән генә исемһеҙ йылға (Ағиҙелдең ҡушылдығы) аға, ул киң булып таша, һыу оҙаҡ ваҡыт китмәй торғанлыҡтан һаҙмат урындар хасил була. Йылға аша Таш күпер һалынған.

 Кинотеатрҙар 
Заря кинотеатры (2011 йылдың февраленән эшләмәй).

 Иҫкәрмәләр 

 Һылтанмалар 
 Муса ҡасабаһы сайты
 Муса ҡасабаһында картаһы
Категория:Салауат ҡалаһы микрорайондары
Категория:Алфавит буйынса административ берәмектәр
Категория:Салауат ҡалаһы составына ингән тораҡ пункттар